إنقلاب د 2023 ف النيجر
لإنقلاب د 2023 ف النيجر وقع فـ26 يوليوز 2023، ملّي أفراد الحرس الرئاسي حبسو الرئيس محمد بازوم ف لعاصمة نيامي، ومن موراها تأسس مجلس عسكري جديد بسميت "لمجلس لوطني د حماية لوطن". فـ28 يوليوز، علن لقايد د الحرس الرئاسي عبد الرحمان تشياني بلي غادي يحكم على راس لمجلس لعسكري.

كان هادا لإنقلاب لخامس ف نّيجر من لإستقلال د لبلد ف لعام 1960، و السابع ف لمنطقة د وسط و غرب إفريقيا من نهار د لإنقلاب ف مالي ف 2020.

لخلفية 
قبل هاد لعام، وقعو ربعة ديال نقيلاب ؤلا محاولات د نقيلاب عسكري ف نّيجر ملّي خدا لإستقلال ديالها ف 1960. لاخر لإنقلاب لّي كان ناجح كان ف عام 2010، ولآخر مرة لّي طرا وحد محاولة د نقيلاب كانت ف 2021، قبل تّنصيب ديال رّئيس لمنتحب محمد بازوم، ملّي كان هادا لأول تّغيير دّيمقراطي بين الروايس ف تّاريخ ديال لبلد.

النيجر هي حتا قاعدة مهمة للقوّات لفرانساوية ؤ لميريكانية ف لمعركة ضد لجيهادية ف منطقة الساحل ف غرب إفريقيا.

لأحدات

26 يوليوز 
ف نهار د 26 يوليوز 2023، علن لحساب الرسمي د الرئاسة ف تويتر على عملية د الحرس الرئاسي، ملّي كان رّئيس محمد بازوم و وزير دّاخلية ديالو محبسين ف داخل لقصر الرئاسي ف نيامي، و لحساب د الرئاسة قال بلي رّئيس بازوم كان هو مزيان. ف ليلة د 26 يوليوز، علن لكولونيل أمادو عبد الرحمن، نّاطق ب سمية "لمجلس لوطني د حماية لوطن"، على لهواء د تّلفازة لوطنية ب لإطاحة ب "نّظام لّي كتعرفو"، و ب إغلاق لحدود لوطني.

27 يوليوز 
ف نهار د 27 يوليوز، قال بازوم ف حساب ديالو ف تويتر بلّي "غادي يتعتقو تّطورات لّي حققو من بعد كفاح طويل". لجيش لوطني علن ب دعم ديالهو للمجلس لعسكري لّي طيّح ب الرئيس المنتحب، بينما قال لوزير لخارجية حسومي مسعودو بلّي "بالطبع، حنا ماقدرش نقبلو" لمحاولة د لإنقلاب.

28 يوليوز 
لجنرال عبد الرحمان تشياني (معروف تا ب "عمر تشياني")، لقايد د الحرس الرئاسي، قال ف تّلفازة لوطنية بلّي غادي يحكم من هد لوقت على راس لمجلس لوطني د حماية لوطن، و بلّي لإنقلاب كان ضروري ل نّهاية د "لهبوط تّدريجي ؤ لحتمي" د لبلاد.

عيون لكلام 

النيجر
2023 ف النيجر
مقالات فيها مصدر و 3000 بايت